2. ΠΡΟΕΔΡΙΚΟΝ ΔΙΑΤΑΓΜΑ της 20/28 Οκτ. 1933 Περί εισαγωγής εκ της αλλοδαπής καπνού εις φύλλα προς κατασκευήν σιγαρέττων εξωτερικής καταναλώσεως. Έχοντες υπ΄ όψει το άρθρ. 2 του Νόμ. 4607 επί τη προτάσει των Υπουργών επί των Οικονομικών και της Εθνικής Οικονομίας και μετά γνώμην του Συμβουλίου της Επικρατείας υπ΄ αριθ. 703/1933, απεφασίσαμεν και διατάσσομεν: ΄Αρθρ.1.-Οι εξ επαγγέλματος καπνοβιομήχανοι οι επιθυμούντες να κατασκευάσωσιν εν δημοσίοις ή ιδιωτικοίς Καπνεργοστασίοις σιγαρέττα, προοριζόμενα δια την εξωτερικήν κατανάλωσιν, δι΄ αναμίξεως καπνού εις φύλλα προερχόμενα εκ του εξωτερικού, μετ΄ εγχωρίου τοιούτου, υποβάλλουσιν εις το Υπουργείον των Οικονομικών αίτησιν, διαλαμβάνουσαν το τελωνείον δια του οποίου αιτείται η εκ της αλλοδαπής εισαγωγή καπνού εις φύλλα, το καπνεργοστάσιον εντός του οποίου θα κατασκευασθώσι τα σιγαρέττα και το βάρος του καπνού εις χιλιόγραμμα. Το Υπουργείον των Οικονομικών επιτρέπει δι΄ αποφάσεώς του, κοινοποιουμένης προς την αρμοδίαν τελωνειακήν αρχήν, την εκ της αλλοδαπής ατελή εισαγωγήν του ζητηθέντος ποσού καπνού εις φύλλα και κοινοποιεί την απόφασιν ταύτην εις τον Διευθυντήν του Καπνεργοστασίου εις ό κατασκευασθήσονται τα σιγαρέττα. Τα ατελώς εισαγόμενα καπνά εις φύλλα, εξετάζονται και τελωνίζονται κατά τας δια(Αντί της σελ. 527) Σελ. 527(α) Καπνός 30.Η.λ.1-2 τάξεις των τελωνειακών Νόμων και εναποθηκεύονται εις ιδιαιτέραν αποθήκην του Καπνοβιομηχάνου, υποκείμενα εις τας περί ελέγχου του εις φύλλα καπνού κειμένας διατάξεις, εξομοιούμενα μετά τον τελωνισμόν των προς τον εγχώριον καπνόν, υπό τους περιορισμούς του παρόντος Δ/τος. ΄Αρθρ.2.-Εάν εντός διετίας από της εισαγωγής, ο καπνοβιομήχανος δεν κατεργασθή εν τω Καπνεργοστασίω προς κατασκευήν σιγαρέττων εξωτερικής καταναλώσεως το παρ΄ αυτού ατελώς εισαχθέν ποσόν καπνού εις φύλλα, υποχρεούται εις την πληρωμήν των εισαγωγικών και λοιπών τελών, επί τη βάσει χρεώσεως γιγνομένης εν τω Δημοσίω Ταμείω, δυνάμει καταστάσεως παρά του αρμοδίου Διευθυντού Καπνεργοστασίου και του αρμοδίου τελώνου. ΄Αρθρ.3.-Τα ούτω ατελώς εισαχθέντα εκ της αλλοδαπής φύλλα καπνού, εισκομίζονται εις το δημόσιον ή ιδιωτικόν καπνεργοστάσιον προς κατασκευήν σιγαρέττων, τηρουμένων των κειμένων διατάξεων περί κοπής καπνού και κατασκευής σιγαρέττων εξωτερικής καταναλώσεως. Η αναλογία των ούτω εισκομιζομένων φύλλων ορίζεται κατ΄ ανώτατον όριον εις 20% επί του συγχρόνου εισκομιζομένου εις το Καπνεργοστάσιον εγχωρίου καπνού εις φύλλα, προς κατασκευήν σιγαρέττων, αναγραφομένης της αναλογίας ταύτης επί των εκάστοτε κατατιθεμένων υπό του καπνοβιομηχάνου αιτήσεων κοπής καπνού εξωτερικής καταναλώσεως. ΄Αρθρ.4.-Εν τοις Καπνεργοστασίοις εν οις θα κατασκευάζωνται σιγαρέττα και δια καπνού εισαγομένου ατελώς εκ του εξωτερικού, τηρείται βιβλίον πιστοχρεώσεως των καπνοβιομηχάνων των εισαγόντων ατελώς καπνόν εις φύλλα προς κατασκευήν σιγαρέττων εξωτερικής καταναλώσεως, εν ώ καταχωρείται εν μεν τη στήλη της χρεώσεως, ο αριθμός της αποφάσεως του Υπουργείου των Οικονομικών δυνάμει της οποίας επετράπη η ετελής εισαγωγή του καπνού, ο αριθμός και η χρονολογία της διασαφήσεως εισαγωγής του καπνού, και το βάρος εις χιλιόγραμμα του εισαχθέντος καπνού, εν δε τη στήλη της πιστώσεως ο αριθμός της αιτήσεως κοπής καπνού εξωτερικής καταναλώσεως, το βάρος του χρησιμοποιηθέντος και εν τη αιτήσει ταύτη αναφερομένου καπνού, το βάρος εις χιλιόγραμμα των κατασκευασθέντων σιγαρέττων, ο αριθμός της διασαφήσεως εξαγωγής των σιγαρέττων τούτων και ο αριθμός της σχετικής φορτωτικής του οικείου πρακτορείου, δι΄ ού εξαχθήσονται τα σιγαρέττα. Εις τον επί των Οικονομικών Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 528(α) 